OpenLLM-France/wikimedia huggingface dataset:
# Aujeurres

Aujeurres és un municipi francès situat al departament de l'Alt Marne i a la regió del Gran Est. L'any 2007 tenia 97 habitants.

## Demografia
### Població

El 2007 la població de fet d'Aujeurres era de 97 persones. Hi havia 45 famílies de les quals 20 eren unipersonals (10 homes vivint sols i 10 dones vivint soles), 10 parelles sense fills i 15 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 60 habitatges, 44 eren l'habitatge principal de la família, 14 eren segones residències i 2 estaven desocupats. 59 eren cases i 1 era un apartament. Dels 44 habitatges principals, 38 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 1 tenia dues cambres, 10 en tenien tres, 7 en tenien quatre i 26 en tenien cinc o més. 36 habitatges disposaven pel capbaix d'una plaça de pàrquing. A 21 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Aujeurres el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 4 | 55 a 59 | 0 |
| 0 | 50 a 54 | 8 |
| 0 | 45 a 49 | 4 |
| 4 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 56 persones, 38 eren actives i 18 eren inactives. De les 38 persones actives 34 estaven ocupades (23 homes i 11 dones) i 4 estaven aturades (4 dones i 4 dones). De les 18 persones inactives 14 estaven jubilades i 4 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa d'hostatgeria i restauració.
L'any 2000 a Aujeurres hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Aujeurres a l'INSEE.
* Évolution et structure de la population Fitxa amb el detall de dades d'Aujeurres a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Dorsal de Nazca

La dorsal de Nazca és una dorsal oceànica del sud de l'oceà Pacífic. Es troba a la placa de Nazca i està essent subduccionada en la fossa de Perú-Xile sota la placa sud-americana pel moviment de les plaques tectòniques.

## Bibliografia

* Jyotiranjan S. Ray; etal «Chronology and Geochemistry of Lavas from the Nazca Ridge and Easter Seamount Chain: an ∼30 Myr Hotspot Record». Journal of Petrology. Oxford University Press, 53, 6, 01-06-2012. DOI: 10.1093/petrology/egs021.

## Referències

* ↑ Geomorphic Effects in Western Peru due to Subduction of the Nazca Ridge (anglès)
# Transcripció del sistema postal xinès

La romanització postal o pinyin postal va ser un sistema de transcripció de topònims de la Xina a l'alfabet llatí (romanització) inventat a principis del segle xx. Va ser usat a bastament, ben bé fins a la dècada del 1980 en què perdé ús davant del hanyu pinyin. El sistema es va aprovar formalment a la conferència del sistema de Correu de l'Imperi xinès realitzada a Xangai l'any 1906, a finals de la dinastia Qing.
No era un mètode sistemàtic de transcripció sinó que utilitzava noms tradicionals ja adoptats internacionalment i simplificacions d'altres sistemes de transcripció com el de Wade-Giles. Sovint s'adaptava l'ortografia a la pronúncia local o a la de Nanquín. No obstant, es feia difícil determinar la pronúncia xinesa pel fet que les transcripcions se simplificaven eliminant els apòstrofs, guionets, accents i altres signes diacrítics, per a facilitar-ne la transmissió via telègraf.

## Característiques

* No s'usen signes diacrítics
* S'utilitzen formes tradicionals encara que siguin irregulars:
    Canton (Guangzhou), Chefoo (Zhifu), Foochow (Fuzhou), Soochow (Suzhou), Chinkiang (Zhenjiang), Chinwangtao (Qinhuangdao)...
* Ús d'idiomes locals en comptes del mandarí:
** Cantonès: Kongmoon (Jiangmen), Sunwui (Xinhui)...
** Hokkien: Amoy (Xiamen), Changchew (Zhangzhou), Chinchew (Quanzhou), Quemoy (Kinmen), Swatow (Shantou)...
** Manxú: Kirin (Jilin), Mukden (Shenyang)...
* si es correspon amb el xi del pinyin:
    Kwangsi (Guangxi), Sian (Xi'an), Sinkiang (Xinjiang), Shansi (Shanxi), Sining (Xining)...
* Quan la u del pinyin forma part d'un diftong o és semivocal s'usa w:
    Ankwo (Anguo), Kinchow (Jinzhou), Kwangsi (Guangxi)...
* En posició inicial de síl·laba s'usen les consonants sordes p, t, k, ch, ts en comptes de b, d, g, zh, z del pinyin:
    Peking (Beijing), Hupeh (Hubei), Shantung (Shandong), Kwangtung (Guangdong), Tsingtao (Qingdao)...
* S'usa una h final per a l'antic to d'entrada perquè encara es pronuncia com a pausa glotal al dialecte de Nanquín:
    Chengteh (Chengde), Wensuh (Wensu)...
* La distinció entre tsi i ki depèn de la palatalització del mandarí meridional. En mandarí estàndard les dues formes són palatalitzades i en pinyin es redistribueixen en qi i ji segons la seva aspiració, per tant es poden donar les quatre correspondències diferents:
    tsi → ji: Tientsin (Tianjin) i Tsinan (Jinan)
    ki → ji: Peking (Beijing), Nanking (Nanjing), Fukien (Fujian), Heilungkiang (Heilongjiang), Kiangsu (Jiangsu) i Kinchow (Jinzhou)
    tsi → qi: Tsingtao (Qingdao) i Tsinghai (Qinghai)
    ki → qi: Chungking (Chongqing)
# FC Norma Tallinn

El FC Norma Tallinn fou un club de futbol estonià de la ciutat de Tallinn.

## Història

Fundat el 1959, el Norma Tallinn fou un dels clubs de futbol més importants durant l'època de l'RSS d'Estònia. Participà en 32 campionats de l'RSS d'Estònia (més que cap altre equip) i en fou campió 5 cops, a més de 6 copes de l'RSS d'Estònia.
Un cop Estònia esdevingué independent el 1991, el Norma s'uní a la nova Meistriliiga. Juntament amb els seus rivals del Lantana Tallinn (ex Nikol Tallinn), el club esdevingué molt popular entre la minoria russa del país. El Norma guanyà les dues primeres edicions de la lliga.
El club baixà a la segona divisió el 1995 i a la tercera la temporada següent. El Norma Tallinn es va dissoldre després de la temporada 1996/1997.

## Palmarès

* Lliga estoniana de futbol: (2)
** 1992, 1992-93
* Copa estoniana de futbol: (1)
** 1993-94
* Campionat de l'RSS d'Estònia: (5)
** 1964, 1967, 1970, 1979, 1988
* Copa de l'RSS d'Estònia: (6)
** 1962, 1965, 1971, 1973, 1974, 1989

## Futbolistes destacats

* Martin Reim
* Sergei Bragin
* Lembit Rajala
* Martin Kaalma
* Ivan O'Konnel-Bronin
* Janek Meet
# Antonio Cabrera Torres

Antonio Roberto Cabrera Torres (10 de novembre del 1981) és un ciclista xilè que combina tant la ruta com la pista.

## Palmarès en pista

* 2001
** 1r als Campionats Panamericans en Persecució per equips
* 2003
** Medalla d'or als Jocs Panamericans en Persecució per equips
* 2006
** 1r als Campionats Panamericans en Persecució per equips
* 2007
** 1r als Sis dies d'Aguascalientes (amb Marco Antonio Arriagada)
* 2011
** 1r als Campionats Panamericans en Madison
* 2012
** 1r als Campionats Panamericans en Madison
** 1r als Campionats Panamericans en Persecució per equips
* 2016
** 1r als Campionats Panamericans en Madison

## Palmarès en ruta

* 2011
** Vencedor de 2 etapes a la Volta a Xile

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Gens Rúbria

La gens Rúbria (en llatí Rubria gens) va ser una gens romana d'origen plebeu que es menciona per primer cop durant el tribunat de Gai Grac. Mai va arribar a ser massa important durant la república. Durant l'Imperi va arribar més amunt i un membre de la família, Gai Rubri Gal, va ser cònsol l'any 101. Durant la república van portar els cognoms Ruga, Varró i Dossè (aquest darrer només apareix a les monedes). Durant l'Imperi van usar altres cognoms.
Alguns personatges de la família van ser:
* Rubri (tribú), tribú de la plebs
* Rubri (pretor), pretor romà
* Rubri (metge), metge romà

## Referències

* ↑ [https://quod.lib.umich.edu/m/moa/acl3129.0003.001/672?rgn=full+text;view=image;q1=RubriusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 664. ]
# Perovo

«Perovo» té aquests significats:

## Crimea

* Perove (Crimea), localitat de la República Autònoma de Crimea

## Rússia

* Perovo (Krasnoiarsk), localitat del krai de Krasnoiarsk, a Rússia
# Camille Berthollet

Camille Berthollet (Annecy, 4 de gener de 1999) és una violinista i violoncel·lista francesa. Va començar a tocar el violoncel a l'edat de quatre anys i es va formar al Conservatori de Ginebra als 10 anys en la classe de joves músics prometedors. Als vuit anys, va començar el violí en paral·lel. Va continuar la seva formació al Conservatori de Lió i a l'Escola Superior de Música de Ginebra.
Va guanyar el primer premi al Concurs Vattelot-Rampal d'Aix les Bains i París. El juliol de 2011, va guanyar el Concert de Bloomington. El 2012 va ser laureada del Concurs Internacional TIM de París. L'agost de 2013, va ser guardonada amb el 2n premi en el prestigiós concurs internacional Mary Smart a Nova York, en la categoria Under-16 i va rebre el 1er premi en la competició Under-17 de Talents for Europe l'any 2014. Va ser la guanyadora del concurs "Prodiges" 2014, emès a França2.

## Referències

* ↑ «LOVAGNY. Camille Berthollet est violoniste et prodige de l'année 2014» (en francès). [Consulta: 6 juny 2020].
# Arturo Ruiz-Castillo y Basala

Arturo Ruiz-Castillo y Basala (Madrid, 9 de desembre de 1910 - ibídem, 18 de juny de 1994) va ser un director de cinema espanyol.

## Biografia

Fill de l'editor José Ruiz-Castillo (fundador de Biblioteca Nova), es va llicenciar en Ciències Exactes per la Universitat de Madrid i va iniciar estudis d'Arquitectura, però es va dedicar professionalment al teatre i al cinema. En 1932 va participar, amb Eduardo Ugarte i Federico García Lorca, en la fundació del grup de teatre ambulant universitari La Barraca, en el qual va col·laborar com a tècnic i dibuixant. Molt actiu en l'escena cultural de la II República, va impulsar els anomenats camions-llibreries i va organitzar la Fira del Llibre en Madrid en 1935.
La seva labor com a director de cinema s'inicia en 1933 amb curtmetratges avantguardistes al costat de Gonzalo Menéndez Pidal y Goyri. El seu treball com a director de documentals es va prolongar fins a 1945. Amb posterioritat va crear la productora Horizonte Films i dirigí pel·lícules com Las inquietudes de Shanti Andía (1946), El santuario no se rinde (1949), Catalina de Inglaterra (1951), La laguna negra (1952), El guardián del paraíso (1954), Los ases buscan la paz (1955), Pachín (1961) o El capitán O'Hara (1964).
Va dirigir també la primera sèrie en la història de la televisió d'Espanya: Los Tele-Rodríguez (1957), para TVE.

## Premis

En la tercera edició de les medalles del Cercle d'Escriptors Cinematogràfics va obtenir el Premi Gimeno per la seva direcció de les pel·lícules Las inquietudes de Shanti Andía i Obsesión.

## Referències

* ↑ ABC, 20 de juny de 1994.
* ↑ El País, 21 de junio de 1994.
* ↑ «Medallas del CEC a la producción española de 1947». Círculo de Escritores Cinematográficos. Arxivat de l'original el 2020-07-30. [Consulta: 19 març 2015].

## Enllaços externs

* Muere Ruiz Castillo, cineasta y creador de La Barraca. Diario ABC, 20 de juny de 1994
* Arturo Ruiz-Castillo, director de cine y teatro. El País, 21 de juny de 1994
* Fitxa a IMDb Arxivat 2011-06-10 a Wayback Machine.
# Dolínovka

«Dolínovka» té aquests significats:
* Dolínivka (Crimea), localitat de la República Autònoma de Crimea, a Ucraïna
* Dolínovka (Kamtxatka), localitat del krai de Kamtxatka, a Rússia
# UGA

UGA té els següents significats:
* Unió Gracienca d'Escacs
* Université Grenoble-Alpes
Viccionari
# Fernando González Valenciaga

Fernando González Balenciaga, més conegut com a Nando González (Getxo, Biscaia, País Basc, 1 de febrer de 1921 - Bilbao, País Basc, 3 de gener de 1988) fou un futbolista basc que jugava en la posició de migcampista. Va ser internacional amb la selecció espanyola.

## Trajectòria

Es va formar com a futbolista en equips biscaïns com el CD Getxo o la SD Indautxu. El 1941 va fitxar per l'Athletic Club de Bilbao, equip amb el qual guanyaria una lliga, quatre copes d'Espanya i una copa Eva Duarte. El 1952 va fitxar pel Racing de Santander, equip en el qual es retiraria el 1954.
González va ser internacional amb la selecció espanyola en vuit partits, i va ser convocat per jugar a la Copa del Món de 1950, tot i que no va arribar a disputar-hi cap minut.

## Palmarès

* 1 lliga: 1942/43.
* 4 copes d'Espanya: 1942/43, 1943/44, 1944/45, 1949/50.
* 1 copa Eva Duarte: 1950-51.

## Referències

* ↑ «Nando González». BDFutbol. [Consulta: 8 juny 2018].
* ↑ Rivas, Jon «El sufrimiento de Nando» (en castellà). El Mundo, 18-04-2014 [Consulta: 8 juny 2018].
# Antímac I

Antímac I (en grec antic Ἀντίμαχος Α΄) va ser un rei grec de Bactriana, amb un regnat generalment situat entre l'any 180 aC i el 170 aC.
William Woodthorpe Tarn i el numismàtic Robert Senior situen a Antímac com a membre de la dinastia eutidèmida i probablement devia ser fill d'Eutidem I i germà de Demetri I de Bactriana. Altres historiadors el fan independent d'Eutidem I i probablement relacionat amb la dinastia de Diòdot I de Bactriana. Va ser rei d'una àrea que cobria probablement Bactriana i Aracòsia. Antímac va ser derrotat i mort per l'usurpador general Eucràtides o potser aquest va conquerir el territori quan Antímac va morir. Una referència en un document trobat sembla indicar que podria haver estat rei delegat d'Eutidem I, que hauria associat a Antímac i Èumenes, els seus fills, però aquest segon mai va arribar a encunyar moneda. Un rei anomenat Antímac II Nicèfor, que apareix més tard a l'Índia, podria ser el fill d'Antímac I, però no se sap si el seu regnat a l'Índia va ser simultani al del seu pare a Bactriana.

## Monedes

Antímac va encunyar nombroses monedes de plata amb la seva imatge portant una gorra macedònia i amb Posidó al revers. A les monedes s'anomena Théos (ὁ Θεός 'Déu'), el primer a fer-ho al món hel·lènic. Com el seu col·lega Agàtocles de Bactriana va emetre moneda commemorativa, tetradracmes de plata, en honor d'Eutidem I, també anomenat Théos, i Diòdot I de Bactriana També va encunyar moneda de bronze amb un elefant al davant i la deessa de la victòria Nike al darrere.

## Referències

* ↑ Holt, Frank L. Thundering Zeus: the making of Hellenistic Bactria. Berkeley: University of California Press, 1999, p. 176. ISBN 9780520211407.
* ↑ Hoover, Oliver D. Handbook of coins of Bactria and Ancient India : including Sogdiana, Margiana, Areia, and the Indo-Greek, Indo-Skythian, and native Indian states south of the Hindu Kush; fifth century BC to first century AD. Lancaster, Pa.: Classical Numismatic Group, 2013, p. 189. ISBN 9780989825450.

## Bibliografia

* Tarn, William Woodthorpe. The Greeks in Bactria and India. Cambridge: Cambridge University Press, 2010. DOI 10.1017/cbo9780511707353. ISBN 978-1-108-00941-6.
* Senior, R.C.; MacDonald, D. The decline of the Indo-Greeks : a re-appraisal of the chronology from the time of Menander to that of Azes (en anglès). Athens: Hellenic Numismatic Society, 1998. ISBN 960-85522-7-3.
* Narain, A.K.. The Indo-Greeks : revisited and supplemented (en anglès). 4th reprint with suppl. New Delhi: B.R. Pub. Corp, 2003, p. 595. ISBN 81-7646-349-3.

## Enllaços externs

* Monedes d'Antímac
* Monedes d'Antímac
# Peer Günt

Peer Günt és un grup de hard rock de Kouvola, Finlàndia, creat el 1976. El grup es va fer famós de mitjans i finals de la dècada de 1980 amb tres àlbums amb molt èxit, Peer Günt (1985), Backseat (1986) i Good Girls Don't... (1987).

## Membres actuals

* Timo Nikki — (cantant, guitarra)
* Pete Pohjanniemi — (baix)
* Sakke Koivula — (bateria)

## Membres anteriors

* Vesa Suopanki — (baix) (1976-1977)
* Pauli Johansson — (Bateria) (1976-1977)
* Jussi Kylliäinen — (Guitarra acústica) (1977)
* Jukka Loikala — (Baix) (1977-1979, 1981-1982)
* Reima "Boss" Saarinen — (Bateria) (1977-1981)
* Seppo "Sefi" Karjalainen — (Teclat) (1977-1978)
* Timo Kipahti — (Cantant, Guitarra) (1979)
* Petri Korppi — (Baix) (1979-1981)
* Teijo "Twist Twist" Erkinharju — (Bateria) (1981-2005)
* Teijo "Tsöötz" Kettula — (Baix) (1983-2005)

## Discografia
### Àlbums

* Peer Günt (1985)
* Backseat (1986)
* Good Girls Don't... (1987)
* Fire Wire (1988)
* Don't Mess with the Countryboys (1990)
* Smalltown Maniacs (1994)
* No Piercing, No Tattoo (2005)
* Guts and Glory (2007)
* Buck the Odds (2009)
* Live Today, Gone Tomorrow (2011, live)

### Singles & EPs

* Don't Wanna Speeding / Never Said I'll Fall (1979)
* Animal Lover / Liquere And Drugs (1980)
* Woman On The Radio / Driving Like A Mad (1981)
* I Don't Wanna Be A Rock'n'Roll Star / Behind The Line (1985)
* Through The Wall (EP) (1985)
* Backseat / Little Squeezer (1986)
* Bad Boys Are Here (1986)
* Bad Boys Are Here (EP) (1986)
* Bartender (EP) (1987)
* Bartender / Girls Are Gonna Play The Game (1987)
* Wake Me Up/ Go Home And Eat Your Fish (1989)
* Let The Fools Do The Running / Southbound Drivin' Man (1990) (maxsingle)
* Let The Fools Do The Running / Fat Man's Boogie (1990)
* Tubesnake Boogie / Messin' With The Kid (1991) (radiopromo)
* Shotgun Wedding / Smalltown Maniacs / Not This Time (1993) (CD-single)
* Backdoor Men / Flying Man (2004) (CD-single)
* Motorcycle Woman / Scarecrow Shoes (2004) (CD-single)
* Crazy Wild One / Black Train (2006) (CD-single)
* Sudden Death (2007) (CD-single)
* ”Knock Out the DJ” / ”Dead Black Roses” (2011)

### DVDs

* Live at Rockperry (DualDisc, 2006) (directe)
* Live at Tavastia (2007) (directe)

### Col·leccions

* "Years on the Road" (1989)
* "Golden Greats" (1997)
* "Loaded" (2002)
* "Bad Boys Are Here - Anthology" (2006)
# Dom (geologia)

En geologia estructural, un dom és una muntanya que ha adquirit una forma de cúpula circular o oval a causa de l'erosió. Es tracta d'un exemple de bombament. Els estrats d'un dom estan plegats al centre, el que provoca que si s'erosiona la part superior, el resultat seran una sèrie d'estrats concèntrics que creixen de manera progressiva a mesura que s'allunyen del centre, on romanen les roques més antigues.
Hi ha doms massa grans per a ser apreciats des de la superfície, i només es poden apreciar en mapes. Són molt grans, per exemple, els de The Ozarks. L'origen dels doms no és sempre el mateix, sinó que depèn dels materials que hi intervinguin. N'hi ha que s'han generat a partir del magma fruit d'un volcà com els de Henry Mountains, al sud-est de Utah, i d'altres per motiu de la densitat i tendència a l'evaporació de les roques de sal. També es poden generar a partir de roques granítiques, formant vessants nus i escarpats fruit de l'erosió diferencial, com en el cas dels Carcaixells d'en Dalmau, al Massís de l'Ardenya de Catalunya.

## Referències

* ↑ Monroe, James S. i Reed Wicander. The Changing Earth: Exploring Geology and Evolution. 2a edició. Belmont: Wadsworth Publishing Company, 1997. ISBN 0-314-09577-2
* ↑ «Ardenya-Cadiretes». Catpaisatge.net, 2010. Arxivat de l'original el 26 de juny 2012 [Consulta: 20 novembre 2013].
* ↑ «Geozona 362 - Formes granítiques de l'Ardenya». Gencat.cat, 2010. Arxivat de l'original el 20 d’octubre 2013 [Consulta: 20 novembre 2013].
Viccionari
# UFRaw

UFRaw (Unidentified Flying Raw, en anglès) és una aplicació que pot llegir i manipular imatges en cru, generades per moltes càmeres digitals. UFRaw està disponible tant com a utilitat autònoma com connector per a GIMP plugin. Com a aplicació autònoma, UFRaw es pot invocar amb una interfície gràfica, o com a utilitat de tractament per lots a la línia d'ordres.
UFRaw llegeix imatges en cru, utilitzant dcraw com a motor, i gestiona el suport del color mitjançant LittleCMS, el que permet que l'usuari per aplicar perfils de descripció del color d'entrada, d'impressió, i de pantalla (vegeu també gestió del color de Linux).
UFRaw no te manteniment des del 17 de desembre de 2016.
GIMP 2.8.x és compatible amb les últimes versions d'ufraw. ufraw 0.19.2 és compatible amb GIMP 2.8.14 a Windows XP+.

## Referències

* ↑ Fuchs, Udi. «UFRaw - Supported Cameras». UFRaw.SourceForge.net. [Consulta: 11 febrer 2020].
* ↑ «UFRaw». UFRaw.SourceForge.net. [Consulta: 13 setembre 2021].
* ↑ «UFRaw / Discussion / Open Discussion: Work on UFRaw». SourceForge.
* 1 2 Zangl, von Christian. «UFRaw in Gimp installieren - RAW-Bilder bearbeiten und konvertieren › Digitipps.ch - der Online Fotokurs» (en alemany). Digitipps.ch. [Consulta: 13 setembre 2021].

## Vegeu també

* RAW imatges en cru que contenen la totalitat de les dades de la imatge tal com ha estat captada pel sensor digital
* Dcraw - Programa de codi obert capaç de llegir diversos formats RAW d'imatges i convertir-los en formats PPM i TIFF
* Rawstudio - Programa de codi obert capaç de manipular imatges en cru des de càmeres digitals.
# Esteve Visconti

Esteve Visconti - Stefano Visconti (italià) (? - Milà, Senyoriu de Milà, 4 de juliol de 1327) fou un noble italià fill de Mateu I Visconti i Bonacosa Borri. Fou net per línia paterna de Teobald Visconti i Anastasia Pirovano, i germà de Galeàs I Visconti, Lluc Visconti i Joan Visconti. Es casà el 1318 amb Valentina Doria, filla de Bernabé Doria de Sassello i Eliana Fieschi de Lavagna. D'aquesta unió en nasqueren:
* Mateu II Visconti (1319-1355), senyor de Milà
* Galeàs II Visconti (1320-1378), senyor de Milà
* Bernabé Visconti (1323-1385), senyor de Milà
Nomenat el 1325 senyor d'Arona, morí el 1327 a la ciutat de Milà. Les seves restes mortals descansen a l'església de Sant'Eustorgio des de 1359.
# Antímeros

Antímeros (Antimoerus, Ἀντίμοιρος) fou un poeta sofista nascut a Mende (Tràcia) esmentat entre els deixebles de Protàgores.

## Referències

* Antímeros a Smith, William (editor). A Dictionary of Greek and Roman Biography and Mythology (en anglès), 1870.
* Encyclopædia Britannica, en concret aquí
# Peeter Pruus

Peeter Pruus (16 de juliol de 1989) és un ciclista estonià, professional des del 2012 i actualment a l'equip Rietumu Banka-Riga. Combina la carretera amb el ciclisme de muntanya.
Del 3 de juny de 2014 al 4 d'abril de 2015 va ser suspès, per part de l'UCI, a conseqüència d'un positiu en Trimetazidina trobat a la Volta a Eslovènia.

## Palmarès en carretera

* 2015
** 1r al Tour de Borneo i vencedor d'una etapa

## Palmarès en ciclisme de muntanya

* 2016
** Campió d'Europa en Marató

## Referències

* ↑ «Consequences Imposed on License-Holders as Result of Anti-Doping Rule Violations (A». uci.ch, 05-12-2014 [Consulta: 26 juny 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Callissot

Un callissot, a Berga, és un carrer entre tàpies d'horts. És un element característic del Barri Vell d'aquesta ciutat, que incorpora zones importants d'horts urbans. Oficialment, només el Callissot de la Gratella i el Callissot del Lledó reben el nom de 'callissot', però d'altres carrers com el de la Pinsania o del Collet de Santa Magdalena tenen forma de callissot en part o en la totalitat del seu recorregut.

## Referències

* ↑ «Un tomb per Berga». Ajuntament de Berga. [Consulta: 29 desembre 2015].
* ↑ «Nomenclatura dels carrers de Berga». Ajuntament de Berga, 06-01-2011. Arxivat de l'original el 2015-11-06. [Consulta: 15 desembre 2029].